

[image: Kirjan Suru pyyhkii sydäntäni kansikuva]






Omistan tämän kirjan parhaalle ystävälleni, siskolleni, isälleni ja edesmenneelle äidilleni. Lisäksi omistan tämän kirjan sinulle, lukijani.

YSTÄVÄNI


Ystäväni mun,


mua lohduttaa voi.


Olet ainut ken auttaa


kun on vaikeaa.


Ne koulussa haukkuu,


olen yksinäinen.


Voin kertoa sulle,


sä kerro et muille.


Näen korvistasi sen.


Miksi kaikki vain kiusaa?


Miksi kelpaa mä en?


Ne valheita keksii,


ja haukkuvat vain.


Ystäväin olet ainoa lämmin,


mun maailmassain.


Olet kaikista rakkain sä ystävä mun,


ja sydämessäin aina


on paikkasi sun.


Minun täytyy yrittää


jaksaa elää tätä vaikeaa nuoruuttani.


Minulle se ei ole leikin aikaa,


eikä koskaan tule olemaankaan.


Aina kaikki ei mene niin,


kuin pitäisi mennä,


mutta virheistä voimme oppia,


joten minä yritän jaksaa elää.


Minä huudan


illan pilvien yli.


Sydäntä painaa kaipuu,


kaipuu Lappiin.

Pois lastenkodista


Saavuin lastenkotiin kauan sitten.


Tulin rimpuillen,


tietämättömänä.


Kohtasin paljon uutta -


Paljon surullista, mieltä kovin surullista.


Vuodet kuluivat hitaasti saman talon,


ehkä sain sieluuni huonon alun.


Pois tahdoin mennä,


vaan en päässyt pois.


Monet itkut siellä itkin.


Pettymyksen kovat raipat kohtasin,


kun tietäni rimpuilin.


Monet huonot ajat mieltäni painaa,


vaikka vois huonot ajat unohtaa,


mutta se ei ole helppoa.


Suojassa saman talon taas vuodet hiljalleen hiipii,


nyt lähestyen määränpäätä, pois lastenkodista.

